د څېړنې پوښتنې په دې وړه مقاله کې هڅه شوې ده چې لاندې پوښتنو ته ځوابونه وموندل شي: ۱ـ ایا علي محمد مخلص هم د نورو روښاني شاعرانو په لاره تللی دی؟ ۲ـ هغه کوم څه دي چې علي محمد مخلص ته یې پر نورو روښاني شاعرانو امتیاز ورکړی دی؟ د څېړنې فرضیه علي محمد مخلص تر ډېره د نورو روښاني شاعرانو په لاره نه دی تللی، هغوی ټولو یوازې په تصوف او عرفان کې هغه څه بیان کړي دي، چې دوی ته د دوی د مرشد او پیر بایزید روښان له خوا نه ویل شوي وو، خو علي محمد مخلص د بایزید روښان د افکارو د څرګندولو ترڅنګ د نور تصوف په اړه هم خپل افکار څرګند کړي دي